08/05/2020 | Administración LocalMunicipal
Mesía
Convocatoria de axudas por nacemento de fillo/a, adopción e/ou acollemento durante o ano 2020

O Sr. Alcalde, por Decreto 105/2020, de data 30.04.2020, acordou aprobar as seguintes bases da convocatoria de axudas por nacemento de fillo/a, adopción e acollemento durante o ano 2020: “BASES CONVOCATORIA DE AXUDAS POR NACEMENTO DE FILLO/A, ADOPCIÓN E ACOLLEMENTO DURANTE O ANO 2020 1.ª OBXECTO 1.- Estas bases teñen por obxecto establecer as condicións reguladoras que rexerán as axudas por nacemento de fillo/a, adopción ou acollemento e proceder a súa convocatoria.2.ª FINALIDADE DA AXUDA 1.- A finalidade destas axudas é proporcionar apoio económico a aquelas familias nas que se produza o nacemento, adopción ou acollemento dun novo membro da unidade familiar.2.- Para a consecución desta finalidade, o Concello de Mesía dotou crédito por importe de 3.600,00 euros na aplicación orzamentaria 231.48000 do orzamento para o ano 2020.3.ª BENEFICIARIOS Poderán solicitar estas axudas, para os/as nenos/as nados/as, adoptados/as ou acollidos/as, as familias empadroadas no Concello de Mesía e que acrediten os requisitos que se esixen no seguinte apartado das presentes bases reguladoras. Enténdese por familias tanto as monoparentais como as formadas por ambos proxenitores, sexan matrimonio ou parella de feito. Nos casos de separación, divorcio, nulidade do matrimonio, será beneficiario/a o proxenitor que teña a custodia dos/as nenos/as, e no caso de cese na convivencia de parellas de feito, será beneficiario/a o proxenitor con que conviva o/a menor.4.ª REQUISITOS Serán requisitos necesarios para a concesión de axuda por nacemento de fillo/a, adopción ou acollemento os seguintes: a) Que o nacemento, adopción ou acollemento preadoptivo se produza entre o día 1 de xaneiro e o 31 de decembro de 2020. b) Acreditar mediante certificación do Padrón de Habitantes a residencia efectiva no Concello de Mesía do pai, nai ou titor/a legal na data anterior á do nacemento do fillo/a. c) Acreditar o empadroamento dos pais e do nado/a no Concello de Mesía no momento da solicitude da axuda. d) Nos supostos de nulidade, separación ou divorcio dos proxenitores, o beneficiario da prestación será o pai/nai que teña a custodia dos/as fillos/as, de acordo co establecido no convenio regulador ou sentenza de separación ou divorcio. e) En ningún caso poderán ser beneficiarios os proxenitores privados da patria potestade dos/as seus/súas fillos/as ou se a tutela ou garda fora asumida por unha institución pública. f) Os solicitantes da axuda e os seus beneficiarios deben estar ao corrente das súas obrigas fiscais e coa Seguridade Social, así como non deben ter débedas pendentes co Concello de Mesía. g) Os beneficiarios da axuda (pai, nai, fillo/a) quedan obrigados a permanecer empadroados no Concello de Mesía durante un período mínimo de dous anos. Asemade deberán comunicar no prazo dun mes calquera cambio que se produza na situación da unidade familiar que poida ter relevancia ou fora tida en conta para a concesión da axuda.5.ª CONTÍA DA AXUDA 1.- A axuda consistirá no pagamento único de 300,00 euros por cada nacemento, adopción ou acollemento. 6.ª SOLICITUDE E DOCUMENTACIÓN 1.- Coa solicitude achegarase a seguinte documentación: a) Fotocopia compulsada do DNI dos solicitantes. b) Fotocopia compulsada do libro de familia completo. c) Certificado de empadroamento da familia no Concello de Mesía. d) No caso de adopción, fotocopia compulsada do auto xudicial de adopción, ou copia compulsada, cando corresponda, da resolución administrativa de acollemento preadoptivo. e) Fotocopia compulsada, se é o caso, da resolución xudicial que estableza a quen corresponden a garda e custodia do menor en caso de separación, divorcio ou nulidade matrimonial. f) Certificación bancaria do número de conta designada para percibir a dita axuda.7.ª LUGAR E PRAZO DE PRESENTACIÓN 1.- A solicitude e a documentación requirida presentaranse nas oficinas municipais, sen prexuízo do que dispón o artigo 16.4 da Lei 39/2015, de 1 de outubro, do procedemento administrativo común.2.- O prazo de presentación de solicitudes comezará o día seguinte ao de publicación destas bases no Boletín Oficial da Provincia e finalizará o 31 de decembro de 2020.8.ª TRAMITACIÓN 1.- O departamento de Servizos Sociais comprobará que todas as solicitudes reúnan os requisitos esixidos nas presentes bases, propoñendo á Alcaldía a concesión ou denegación desta axuda segundo os criterios recollidos nas presentes bases.2.- O prazo para resolver será dun mes dende a presentación da solicitude no Rexistro xeral do Concello. Transcorrido o devandito prazo sen que se ditase resolución expresa, poderá entenderse desestimada a concesión da axuda ou subvención.3.- O acordo de concesión ou denegación será motivado, quedando constancia no expediente dos fundamentos da resolución que se adopte.4.- As resolucións recaídas nos procedementos esgotan a vía administrativa, e contra elas pódese interpor un recurso contencioso-administrativo ante o órgano correspondente da xurisdición contencioso-administrativa, de conformidade co disposto na Lei 29/1998, do 13 de xullo, reguladora da xurisdicción contencioso-administrativa; a vía xudicial é sen prexuízo da interposición do recurso potestativo de reposición regulado nos artigos 123 e 124 da Lei 39/2015, do 1 de outubro, do procedemento administrativo común das Administracións Públicas.5. Excepcionalmente, todas as solicitudes presentadas en prazo que cumprindo os requisitos esixidos nas presentes bases non puideran satisfacerse no orzamento anual, poderán resolverse no primeiro trimestre do exercicio seguinte.9.ª COMPATIBILIDADE Esta subvención será compatible con calquera outra establecida polas administracións públicas ou calquera dos seus organismos.10.ª PAGAMENTO 1.- A contía da axuda concedida aboarase directamente polo Concello de Mesía no número de conta bancaria facilitada polos solicitantes.2.- Procederá o reintegro total das axudas nos seguintes casos: - Obtención das axudas sen reunir as condicións requiridas para iso. - Falseamento ou ocultación de datos tidos en conta para a concesión das axudas. - Negativa ou obstrución grave ás actuacións de control municipal. - Incumprir a obriga de comunicar os cambios ou variacións nas circunstancias determinantes da concesión das axudas. - Modificación das condicións e requisitos fundamentais que determinaron a súa concesión, particularmente o incumprimento dos beneficiarios da axuda (pai, nai, fillo/a) de permanecer empadroados no Concello de Mesía durante un período mínimo de dous anos. O antedito enténdese independentemente das responsabilidades administrativas, civís ou penais que se puidesen esixir. DISPOSICIÓN FINAL Para o non previsto nestas bases estarase ao disposto na Lei 38/2003, do 17 de novembro, xeral de subvencións e no RD 887/2006 de 21 de xullo polo que se aproba o regulamento da lei xeral de subvencións, na Lei 9/2007, do 13 de xuño, de subvencións de Galicia e no Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, así como na lexislación concordante. ANEXO. MODELO SOLICITUDE. Vistas as bases da convocatoria de axudas por nacemento de fillo/a, adopción ou acollemento durante o ano 2020, publicada no BOP núm. ____, do _______________, DECLARAMOS RESPONSABLEMENTE: - Que son certos os datos que se consignan na presente solicitude. - Estar ao corrente das obrigas tributarias e coa Seguridade Social, así como coas obrigas tributarias co concello de Mesía. - O compromiso de permanecer empadroados co noso fillo/a no Concello de Mesía durante un período mínimo de dous anos, procedendo, en caso de que así non sucedera, ao reintegro do importe total da subvención recibida. AUTORIZAMOS: Ao Concello de Mesía a obter os certificados xustificativos de estar ao corrente do cumprimento das obrigas tributarias e coa Seguridade Social aos efectos de recoñecemento, seguimento e control da presente subvención. SOLICITAMOS: A axuda por nacemento que outorga o Concello de Mesía prevista nas bases reguladoras arriba indicadas, presentando a tal fin a seguinte documentación, segundo a base sexta da convocatoria (sinalar a que corresponda): o Fotocopia compulsada do DNI dos solicitantes. o Fotocopia compulsada do libro de familia completo. o Certificado de empadroamento da familia no Concello de Mesía. o Certificación bancaria do número de conta para percibir a axuda. o Fotocopia compulsada do auto xudicial de adopción, ou copia compulsada, cando corresponda, da resolución administrativa de acollemento preadoptivo. o Fotocopia compulsada, da resolución xudicial que estableza a quen corresponden a garda e custodia do menor en caso de separación, divorcio ou nulidade matrimonial. o Outra documentación: _____________________________________________________________ Mesía, …. de ………… de 2020 Asdo. D.ª_____________________________ D. ______________________________________ ALCALDE-PRESIDENTE DO CONCELLO DE MESÍA” Mesía, 30 de abril de 2020 Asdo. Mariano Iglesias Castro. Alcalde.